Ελληνική Γαστρεντερολογική Εταιρεία

Hot Spots στην Γαστρεντερολογία και Ηπατολογία
2024-03-08 - 2024-03-09 | Συνεδριακό & Πολιτιστικό Κέντρο Πανεπιστημίου Πατρών, Πανεπιστημιούπολη Πατρών, Ρίο, Πάτρα, 265 04
Αγαπητοί συνάδελφοι,
Εκ μέρους της Οργανωτικής Επιτροπής, με ιδιαίτερη χαρά σας ανακοινώνουμε τη φετινή διοργάνωση του HOT SPOTS στη Γαστρεντερολογία & Ηπατολογία που συνδιοργανώνει η Ιατρική Εταιρεία Δυτικής Ελλάδος και Πελοποννήσου και το Γαστρεντερολογικό Τμήμα της Παθολογικής Κλινικής του Πανεπιστημιακού Νοσοκομείου Πατρών, στις 8 & 9 Μαρτίου 2024 στο Συνεδριακό Κέντρο του Πανεπιστημίου Πατρών.
Τα τελευταία χρόνια σημαντική πρόοδος έχει γίνει στη διάγνωση και θεραπεία των παθήσεων του πεπτικού συστήματος. Διακεκριμένοι επιστήμονες διαφόρων ειδικοτήτων με εξαιρετική εμπειρία και τεχνογνωσία, θα παρουσιάσουν τις σύγχρονες ερευνητικές, διαγνωστικές και θεραπευτικές εξελίξεις στον τομέα Γαστρεντερολογίας και Ηπατολογίας αλλά και θα αναπτύξουν επίκαιρα θέματα προσφέροντας γνώση που θα συνεισφέρει στη βελτίωση της ενημέρωσης αλλά και της κλινικής μας πρακτικής.
Η επιστημονική οργανωτική επιτροπή σας προσκαλεί να μοιραστείτε αυτήν την εκπαιδευτική εμπειρία μαζί μας. Προσδοκούμε τη φυσική σας παρουσία, την ενεργό ανταλλαγή απόψεων και εμπειριών και την ενίσχυση της συνεργασίας μας, που θα κρίνουν και την επιτυχία της διήμερης αυτής συνάντησης.
Με συναδελφικούς χαιρετισμούς,
Ο Πρόεδρος της Οργανωτικής Επιτροπής
Κωνσταντίνος Θωμόπουλος
Καθηγητής Παθολογίας - Γαστρεντερολογίας, Πανεπιστήμιο Πατρών,
Διευθυντής, Γαστρεντερολογικό Τμήμα, Παθολογική Κλινική, ΠΓΝ Πατρών
Πρόγραμμα

1η Ενδοσκοπική διημερίδα "Αλέξανδρος Αυγερινός" με ζωντανή μετάδοση ενδοσκοπικών πράξεων. Όλα όσα πρέπει να ξέρω για την "HOT & COLD SNARE POLYPECTOMY
2025-05-23 00:00 - 2025-05-24 23:59 (Europe/Athens)
Αγαπητοί Συνάδελφοι,
Mε ιδιαίτερη χαρά σας καλωσορίζουμε στην 1η Ενδοσκοπική διημερίδα "Αλέξανδρος Αυγερινός" με ζωντανή μετάδοση ενδοσκοπικών πράξεων. Όλα όσα πρέπει να ξέρω για την "HOT & COLD SNARE POLYPECTOMY, που θα πραγματοποιηθεί στις 23 και 24 Μαΐου 2025 στο Γ.Ν.Α. "Ο Ευαγγελισμός", Αμφιθέατρο "Χ. Ρούσσος".
Πρόγραμμα

22η Πανελλήνια Επιστημονική Εκδήλωση της ΕΠΕΓΕ
2025-12-05 - 2025-12-07 | Divani Caravel Hotel, Βασιλέως Αλεξάνδρου 2, Αθήνα, Αττική, 161 21, Ελλάδα
ΠρόλογοςΑγαπητές και Αγαπητοί Συνάδελφοι,
Η 22η Πανελλήνια Επιστημονική Εκδήλωση της Επαγγελματικής Ένωσης Γαστρεντερολόγων Ελλάδος (ΕΠ.Ε.ΓΕ) με τίτλο «Νοσήματα λεπτού και παχέος εντέρου-Σύγχρονη Προσέγγιση» θα πραγματοποιηθεί στις 5-7 Δεκεμβρίου 2025 στην Αθήνα, στο ξενοδοχείο DIVANI CARAVEL.
Όπως όλοι γνωρίζετε η 22η Πανελλήνια Επιστημονική Εκδήλωση της Επαγγελματικής Ένωσης Γαστρεντερολόγων Ελλάδος (ΕΠ.Ε.ΓΕ) είναι μια εκδήλωση με ξεκάθαρο χαρακτήρα και στόχευση. Μέσα από ένα σύνολο διαλέξεων, στρογγυλών τραπεζών, παρουσιάσεων ενδιαφερόντων περιστατικών, δορυφορικών συμποσίων, συζητήσεων αλλά και αντιπαραθέσεων, θα γίνει προσπάθεια να μεταφέρουμε σύγχρονη γνώση, κατευθυντήριες οδηγίες και πολύτιμες εμπειρίες, που αφορούν κυρίως την καθημερινή πρακτική όλων μας στους χώρους εργασίας μας.
Παλαιότεροι καταξιωμένοι, αλλά και νεότεροι άριστα εκπαιδευμένοι στην Ελλάδα και στο εξωτερικό συνάδελφοι, θα επιλεγούν για να υποστηρίξουν με τις γνώσεις και τις εμπειρίες τους αυτή την εκδήλωση.
Στόχος μας είναι να απαντηθούν όσο το δυνατόν περισσότερα ερωτήματα από τους συμμετέχοντες, έτσι ώστε να γίνουμε όλοι μας «σοφότεροι» και ικανότεροι να επιτελέσουμε το έργο μας με βάση τα πλέον σύγχρονα δεδομένα της επιστήμης, προς όφελος των ασθενών μας αλλά και της κοινωνίας γενικότερα.
Παράλληλα για να εκπληρώνονται στο σύνολό τους οι στόχοι της ΕΠ.Ε.ΓΕ, θα επιδιώξουμε με θεσμικούς και άλλους τρόπους να συζητήσουμε αποτελεσματικά προβλήματα, δυνατότητες, προτάσεις και διεκδικήσεις που αφορούν την άσκηση της Γαστρεντερολογίας στη χώρα μας.
Με την υπόσχεση ότι θα κάνουμε ό,τι είναι δυνατόν για την επιτυχία της 22ης Πανελλήνιας Επιστημονικής Εκδήλωσης της ΕΠ.Ε.Γ.Ε, σας προσκαλούμε όλους να συμμετέχετε ενεργά, δεδομένου ότι η ενεργό συμμετοχή σας αποτελεί την απολύτως αναγκαία προϋπόθεση για την εκπλήρωση των στόχων της ΕΠΕΓΕ και θα συμβάλει αποτελεσματικά στην επιτυχία του Συνεδρίου.
Με εκτίμηση
Δημήτριος Ψιλόπουλος
Διευθυντής Γαστρεντερολόγος
Ιατρικό Αθηνών, Μαρούσι
Πρόεδρος Οργανωτικής Επιτροπής
22ης Πανελλήνιας Επιστημονικής Εκδήλωσης

Hot Spots στην Γαστρεντερολογία και Ηπατολογία
2026-02-13 - 2026-02-14 | Συνεδριακό & Πολιτιστικό Κέντρο Πανεπιστημίου Πατρών, Πανεπιστημιούπολη Πατρών, Ρίο, Πάτρα, 265 04
Αγαπητοί συνάδελφοι,
Εκ μέρους της Οργανωτικής Επιτροπής, με ιδιαίτερη χαρά σας καλωσορίζουμε στη φετινή διοργάνωση του HOT SPOTS στη Γαστρεντερολογία & Ηπατολογία που συνδιοργανώνει η Ιατρική Εταιρεία Δυτικής Ελλάδος και Πελοποννήσου και το Γαστρεντερολογικό Τμήμα της Παθολογικής Κλινικής του Πανεπιστημιακού Νοσοκομείου Πατρών, στις 13 & 14 Φεβρουαρίου 2026 στο Συνεδριακό και Πολιτιστικό Κέντρο του Πανεπιστημίου Πατρών.
Τα τελευταία χρόνια, και ιδιαίτερα έως το 2025, έχει σημειωθεί σημαντική πρόοδος στη διάγνωση και θεραπεία των παθήσεων του πεπτικού συστήματος. Η διημερίδα έχει στόχο τη σφαιρική παρουσίαση των σύγχρονων εξελίξεων στον τομέα της γαστρεντερολογίας και της ηπατολογίας, όπως αυτές διαμορφώνονται σήμερα. Ιδιαίτερη σημασία δίνεται στη συζήτηση θεμάτων της καθημερινής κλινικής πρακτικής, τόσο στην πρωτοβάθμια φροντίδα υγείας όσο και στη νοσοκομειακή περίθαλψη.
Η διημερίδα απευθύνεται όχι μόνο σε ιατρούς γαστρεντερολόγους, αλλά και σε ιατρούς άλλων ειδικοτήτων που ενδιαφέρονται για τις παθήσεις του πεπτικού συστήματος.
Πιστεύοντας ότι η επιστημονική αυτή εκδήλωση θα συμβάλει στην υπεύθυνη και σύγχρονη ενημέρωσή σας και με την πεποίθηση ότι η συμμετοχή σας αποτελεί βασική προϋπόθεση για την επιτυχία της, ευελπιστούμε να συμμετάσχετε ενεργά και να συμβάλετε με τις γνώσεις και την εμπειρία σας στην επιτυχία της διημερίδας.
Με συναδελφικούς χαιρετισμούς,
Ο Πρόεδρος της Οργανωτικής Επιτροπής
Κωνσταντίνος Θωμόπουλος
Καθηγητής Παθολογίας - Γαστρεντερολογίας, Πανεπιστήμιο Πατρών,
Διευθυντής, Γαστρεντερολογικό Τμήμα, Παθολογική Κλινική, ΠΓΝ Πατρών
Πρόγραμμα

2η Ενδοσκοπική διημερίδα "Αλέξανδρος Αυγερινός" με ζωντανή μετάδοση ενδοσκοπικών πράξεων
2026-03-27 00:00 - 2026-03-28 23:59
Αγαπητοί Συνάδελφοι,
Mε ιδιαίτερη χαρά σας καλωσορίζουμε στην 1η Ενδοσκοπική διημερίδα "Αλέξανδρος Αυγερινός" με ζωντανή μετάδοση ενδοσκοπικών πράξεων. Όλα όσα πρέπει να ξέρω για την "HOT & COLD SNARE POLYPECTOMY, που θα πραγματοποιηθεί στις 27 και 28 Μαρτίου 2026 στο Γ.Ν.Α. "Ο Ευαγγελισμός", Αμφιθέατρο "Χ. Ρούσσος".
